[{"text_idx": "#000000", "text": "Gobernuak 30.000 euroko diru-laguntza emango dio UEUri antolatutako 11 ikastaroak egiteko"}, {"text_idx": "#000001", "text": "Unibertsitateko ikasle zein orokorrean publikoari eskainitako ikastaroak online eta modu prezentzialean eginen dira abuztutik azarora bitartean."}, {"text_idx": "#000003", "text": "Ekimena bi erakundeek sinatutako hitzarmenak erregulatuko du, eta horren edukia gaur goizean aurkeztu dute Unibertsitate, Berrikuntza eta Eraldaketa Digitaleko kontseilaria den Juan Cruz Cigudosak eta UEUko zuzendaria den Kepa Sarasolak emandako prentsaurrekoan. UEU irabazi asmorik gabeko erakundea da, eta horren lan-ildo nagusiak euskararen eta unibertsitatearen artean batasun-zubiak sortzea eta komunitate zientifiko-intelektual euskalduna biltzea nahiz unibertsitate-diziplinak ekoiztu eta gizartearen eskura jartzea dira."}, {"text_idx": "#000011", "text": "Bestalde, UEUko zuzendaria den Kepa Sarasolak hitzarmenaren garrantzia nabarmendu du; izan ere, \u201cUEU 1977az geroztik lanean ari da Nafarroan, unibertsitate-ikasketak eta euskara batzeko xedearekin\u201d. Era berean, adierazi du azken hiru eskola-urteak \u201cbereziki arrakastatsuak izan direla parte-hartzeari eta ikastaroen balorazioari dagokionean. Eta hori Nafarroako erakunde ezberdinekin burututako lankidetzari eta, batez ere, Nafarroako Gobernuarekin berritutako hitzarmenari esker izan da\u201d."}]